คาเฟ่ฮิปๆ อยู่ตรงข้ามโกปี๊เลย สไตล์ดิบ เท่ มีบิ๊กไบค์จอดข้างหน้า ร้านตกแต่งมืดๆ ไม้ๆ คือเท่จริงๆ สายคุมโทนแนวทะมึนๆ หน่อยน่าจะชอบ ร้านใหญ่ใช้ได้ ที่นั่งนั่งสบายมีทั้งแบบโซฟากับโต๊ะกินข้าว ที่สำคัญมีที่จอดรถด้วย หายากมากนะคาเฟ่สมัยนี้ที่มีที่จอดรถ555 เออลืมบอกห้องน้ำที่นี่เก๋มากอย่าลืมไปเข้า55

เค้าจะให้เราสั่งที่ counter นะ แล้วค่อยไปนั่งที่โต๊ะ บอกก่อนว่ามื้อนี้เรามากินข้าวกันไม่ได้กินแต่ขนมนะอิอิ

– Beef Steak (฿790) เนื้อไทยเฟรนช์ อร่อยมากให้ตายเหอะ ดีมากคุ้มทุกบาททุกแคลอรี่ที่เสียไป ย่างมาอย่างเลิศ พอดีมาก เลือดไม่สาดแต่ไม่สุกจนเกินไป แนะนำให้จิ้มเกลือที่เขาโรยไว้ข้างๆ อย่างเด็ด ฟิน แนะนำเลยจานนี้สั่งๆๆๆ

– Spicy Angel Hair (฿280) ขนาดเราบอกว่าเอาเผ็ดน้อยยังเผ็ดเลย555555 อร่อยนะคือเส้นลวกมาพอดีๆ ผักไม่อมน้ำมัน มีเนื้อปูเยอะ แต่เผ็ดไปหน่อยสำหรับเรา55

– Grilled Salmon (฿420) ดีอีกแล้วจานนี้ แซลมอนเนื้อหนา สด อร่อยย ข้างบนจะมีซอสเพิ่มความเข้มข้น ดีที่มีอิคุระด้วยสองสามเม็ด เราชอบ555 side dish เป็นสลัดผักไรซักอย่างแต่มี Quinoa ด้วย วัตถุดิบดีมากจริงๆ

– Tom Yam Afro (฿150) จานนี้เป็นเส้นไวไว โปะมาด้วยอกไก่ทอดเอาไปยำๆ อะ ให้ฟีลลิ่งเหมือนกินยำมาม่าไก่ทอด55555 อร่อยนะ รสชาติคือดีเลย ตอนแรกคือชอบมากแต่คิดไปคิดมาที่เรากำลังกินยำมาม่าในราคา 150 บาท55555 แต่เค้าใช้อกไก่คุณภาพดีนะ ไม่แข็ง อร่อยอะ

– Fruity Brownie (฿150) ร้านนี้เค้าว่ากันว่าบราวนี่อร่อยมากแต่เราไม่ได้กินซักทีทั้งๆ ที่มาสองรอบแล้ว555 เลยกินบราวนี่อีกตัวที่ยังมีอยู่แทน ตัวนี้ก็อร่อยมากเลยนะ ช็อคโกแลตเข้มข้นตัดกับความเปรี้ยวของผลไม้ข้างในได้เยี่ยมเลย ชอบมากๆ วิปครีมอร่อยมากเลยด้วย

เสียดายวันที่ไปดึกแล้วเลยไม่ได้กินกาแฟ เอาเป็นว่าดีมากนะร้านนี้แต่ที่ให้ 4 ดาวเพราะว่าจานมาม่าแพงไปนิดนึง555 นอกนั้นดีมากกหมดเลยอยากกลับไปอีก!